На основу члана 8. Закона о буџету Републике Србије за 2024. годину („Службени гласник РС”, број 92/23) и члана 17. став 1. и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О УТВРЂИВАЊУ ПРОГРАМА ДОДЕЛЕ БЕСПОВРАТНИХ СРЕДСТАВА ЗА КУПОВИНУ СЕОСКЕ КУЋЕ СА ОКУЋНИЦОМ НА ТЕРИТОРИЈИ РЕПУБЛИКЕ СРБИЈЕ ЗА 2024. ГОДИНУ

Члан 1.

Овом уредбом утврђује се Програм доделе бесповратних средстава за куповину сеоске куће са окућницом на територији Републике Србије за 2024. годину, који је одштампан уз ову уредбу и чини њен саставни део.

Члан 2.

Пријава пројеката који се финансирају у складу са овом уредбом, подноси се на обрасцу пријаве, који је одштампан уз ову уредбу и чини њен саставни део.

Оцењивање и одабир пројекта који се финансирaју у складу са овом уредбом врши се на основу утврђивања испуњености услова за учешће на јавном конкурсу. Услови за учешће на јавном конкурсу дати су Програмом доделе бесповратних средстава за куповину сеоске куће са окућницом на територији Републике Србије за 2024. годину.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-137/2024-1

У Београду, 11. јануара 2024. године

В Л А Д А

ПРВИ ПОТПРЕДСЕДНИК ВЛАДЕ

Ивица Дачић, с.р.